Oznam o výberovom konaní

Implementačná agentúra 
Ministerstva práce, sociálnych vecí a rodiny Slovenskej republiky

podporuje výkon 
NDC : Domov sv. Jána z Boha

v rámci Národného projektu Podpora vybraných sociálnych služieb krízovej intervencie na komunitnej úrovni 
(ITMS 2014+: 312041A136)

Poskytovateľ NDC  Domov sv. Jána z Boha,n.o.,  Hattalova 6, Bratislava 831 03

vyhlasuje výberové konanie na

jedno pracovné miesto pracovníka NDC;

Výberové konanie sa uskutoční dňa 23.8.2018 o 14.00 hod. v priestoroch 

NDC  Domov sv. Jána z Boha, n.o., Hattalova 6, Bratislava 831 03.

Záujemcovia o niektorú z uvedených pracovných pozícií môžu písomnú žiadosť o prijatie 
do zamestnania doručiť osobne alebo zaslať poštou na adresu Domov sv. Jána z Boha, n.o., Hattalova 6, Bratislava 831 03. Záujemcovia vo svojej žiadosti jednoznačne určia, o ktorú konkrétnu pozíciu majú záujem. 

Uzávierka na predloženie žiadostí o prijatie do zamestnania je 20.8.2018. Záujemcovia, ktorých písomné žiadosti do výberového konania boli doručené po termíne uzávierky, nebudú zaradení do výberového konania.

Zoznam požadovaných dokladov k žiadosti o prijatie do zamestnania (v ktorej je jednoznačne určené, o ktorú pozíciu alebo pozície sa kandidát uchádza):
•	štruktúrovaný životopis uchádzača (CV) vo formáte Europass,
•	doklad o najvyššom dosiahnutom vzdelaní, 
•	doklady potvrdzujúce odbornú spôsobilosť, resp. prax,
•	uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo od organizácií, s ktorými v minulosti spolupracoval,

Kvalifikačné predpoklady na pozíciu pracovník NDC sú: 
Nižšie stredné odborné vzdelanie v zmysle § 16 ods. 4 písm. a). Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

Ďalšie výberové kritériá na pozíciu pracovník NDC sú:
•	Skúsenosti v oblasti sociálnej práce, komunitnej práce, voľnočasových aktivít a pod. a/alebo absolvované vzdelávanie v príslušnej oblasti.
•	Znalosť slovenského jazyka. 
•	Znalosť jazyka cieľovej skupiny (rómsky, maďarsky a pod.).
Znalosť konkrétnej komunity a cieľovej skupiny (pobyt vo vylúčenej komunite/lokalite, jeho dĺžka a podobne).

V prípade, že na základe výberových kritérií komisia vyhodnotí viacerých uchádzačov ako vhodných na obsadzovanú pozíciu, komisia posudzuje doplňujúce výberové kritériá:
•	osobnostné predpoklady:  empatia; rešpekt k odlišnostiam; schopnosť zvládať náročné situácie, spojené s výkonom povolania; schopnosť pracovať v tíme; schopnosť riešiť konflikty, motivácia pre prácu vo vylúčených komunitách/lokalitách a ďalšie.
•	záujem priebežne sa vzdelávať v odbornej problematike a pod.
•	odporúčania a pracovné hodnotenie od predchádzajúcich zamestnávateľov alebo od organizácií, s ktorými uchádzač spolupracoval.
Každý úspešný uchádzač na pozíciu pracovník NDC, ktorého výberová komisia vyberie na výberovom konaní na uvedenú pozíciu, musí byť spôsobilý k právnym úkonom v plnom rozsahu a musí spĺňať podmienku bezúhonnosti. Splnenie tejto podmienky preukáže Poskytovateľovi predložením výpisu z registra trestov (nie staršieho ako tri mesiace)2.

Upozornenie: Na výberové konanie budú pozvaní iba záujemcovia, ktorí spĺňajú kvalifikačné predpoklady na danú pozíciu.

Miestom výkonu práce je: NDC Domov sv. Jána z Boha, n.o., Hattalova 6, Bratislava 831 03. 
Dátum predpokladaného nástupu do zamestnania je 01.09.2018.

qSuma základnej zložky mzdy/platu (na účely Prílohy č. 4b Príručky sa tým rozumie základná hrubá mzda bez osobného ohodnotenia, príplatkov – pozn.) v zmysle § 41 ods. 10 zákona č. 311/2001 Z. z. Zákonníka práce v znení neskorších predpisov a § 62 ods. 2 zákona č. 5/2004 Z. z. o službách zamestnanosti v znení neskorších predpisov:
pre pozíciu pracovníka je 630,00 € (slovom: šesťstotridsať eur);      

Charakteristika práce pracovníka NDC:
Pracovník asistuje odbornému pracovníkovi pri výkone jeho činnosti pod jeho metodickým vedením.

Pracovník vykonáva činnosti:
•	asistuje odbornému pracovníkovi pri výkone jeho činnosti podľa jeho pokynov a pod jeho metodickým vedením;
•	mapuje potreby cieľovej skupiny a navrhuje spôsoby riešenia;
•	vyhľadáva klientov a potenciálnych užívateľov služieb, aktivít a činností NDC;
•	vykonáva odborne nenáročné úkony predovšetkým pri práci s klientom;
•	vedie napr. voľno - časové aktivity pre deti a mládež, realizuje vybrané aktivity v rámci nízkoprahového programu, preventívne aktivity, vypomáha pri doučovaní, organizuje komunitné podujatia a aktivity;
•	zapája ďalších členov komunity, resp. obce do aktivít NDC;
•	ak je to potrebné, pomáha užívateľom služieb s tlmočením (z rómskeho, maďarského jazyka) pri komunikácií v rámci poskytovania odborných činností, iných činností a aktivít (napr. predškolský klub; komunitné aktivity);
•	vedie nevyhnutnú administratívu (týkajúcu sa napríklad pracovnej dokumentácie);
•	zúčastňuje sa na pravidelných poradách zamestnancov;
•	vykonáva iné činnosti, ktoré vyplynú z aktuálnych potrieb počas realizácie NP.

V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)v znení neskorších predpisov.